
Előterjesztés
a Közgyűlés részére
Tisztelt Közgyűlés!
Budapest Főváros Közgyűlés 2013. május 29-ei ülésén tárgyalta a „Javaslat Város Boltja kialakítására” című előterjesztést. Az ülésen a 943/2013.(V. 29.) Főv. Kgy. határozattal döntés született a Város Boltja kialakításáról, mely beruházási feladat összköltsége 32.457 ezer Ft, és annak megvalósításával a Budapest Esély Nonprofit Kft. került megbízásra. A feladat költségvetési rendeleten történő átvezetése megtörtént, a megvalósításhoz szükséges előirányzat rendelkezésre áll.
A 946/2013.(V. 29.) Főv. Kgy. határozat alapján megkötésre került a Fővárosi Önkormányzat és a Budapest Esély Nonprofit Kft. közötti Megvalósítási Megállapodás (továbbiakban: Megállapodás), melyhez a benyújtott képviselői módosító indítványt az előterjesztő befogadta, így az azzal kiegészült tartalommal került aláírásra 2013. július 18-án. A Megállapodás 1. sz. melléklete a 6830-as azonosító számú engedélyokirat, mely 2013. július 8-án került aláírásra, 2. sz. melléklete a Műszaki és pénzügyi ütemterv, 3. sz. melléklete a hatósági engedélyek megszerzéséhez szükséges Meghatalmazás (az előterjesztés 1. sz. melléklete).
Budapest Főváros Kormányhivatala V. Kerületi Építésügyi és Örökségvédelmi Hivatala Örökségvédelmi Osztálya BP-5D/001/03198-2/2013 ügyiratszámon (ÉTDR azonosító: 201300068136), 2013. augusztus 1-én kiadta az építési engedélyt, egyben az örökségvédelmi hatósági engedélyt is megadta. (Az előterjesztés 2. sz. melléklete.)
Az építési engedély, és az örökségvédelmi hatósági engedély megszerzése a tervezettnél több időt vett igénybe az átépítéssel érintett ingatlan műemlék jellege miatt. A közbeszerzési eljárás időtartama következtében a kivitelezésre vonatkozó szerződés megkötése szeptember közepére várható. A beruházás elvégzését követően a használatbavételi engedély megszerzése szintén a tervezettnél több időt igényel majd a tervek szerint. 
A termékek árusítását segítő webshop honlapja az üzlet tervezett megnyitásáig elkészül, az új honlap elkészítése és beüzemelése viszont csak 2014. I. negyedévben valósítható meg, mely következtében az engedélyokirat módosítása szükséges
Fentiek miatt szükségessé vált a Megállapodás 1. sz. módosítása, illetőleg annak 1. és 2. sz. mellékletei módosítása. (Az előterjesztés 3. sz. melléklete). 
A Megvalósítási Megállapodás a Város Boltja kialakítására 1. sz. módosítása az alábbiakat tartalmazza: 
A Megállapodás 12. pontja, a tervezett befejezési határidő 2013. augusztus 30.-a az alábbiak szerint módosul:
„12. A beruházás tervezett kezdési időpontja a megállapodás aláírásának napját követő nap, tervezett befejezési időpontja: 2014. március 31.” 
A Megállapodás 1. és 2. sz. mellékletét is módosítani szükséges az alábbiak szerint:
1. A Megállapodás 1. sz. melléklete helyébe az Engedélyokirat 1. sz. módosítása lép (előterjesztés 4. sz. melléklete):
· a feladat tervezett kezdési és befejezési időpontja 2013-2013.-ról 2013-2014.-re,
· [bookmark: _GoBack]a kivitelezés kezdési és befejezésének tervezett időpontja 2013. 07. hótól 2013. 12. hónap helyett 2013. 07. hótól 2014. 03. hónapra változik, 
· a feladat végrehajtásából az immateriális javak vásárlása, valamint a beüzemelés (próbaüzem) 2014. I. negyedévére húzódik át. 
· a feladat szöveges indoklása az alábbi szövegrésszel egészül ki:
„Az új honlap elkészítése és beüzemelése 2014. I. negyedévben valósítható meg, mely következtében az engedélyokirat módosítása szükséges.”
Az engedélyokirat módosításának jóváhagyása a Fővárosi Önkormányzat Szervezeti és Működési Szabályzatáról szóló 11/2013. (III.18.) Főv. Kgy. rendelet 42. § (7) bekezdésében foglalt felhatalmazás alapján Budapest Főváros Önkormányzata és intézményei beruházási és felújítási tevékenysége előkészítésének, jóváhagyásának és megvalósításának rendjéről szóló 50/1998. (X.30.) Főv. Kgy. rendelet 14. § (6) bekezdése, valamint a 12. § (2) bekezdése értelmében a Pénzügyi és Költségvetési Bizottság véleményezését követően a Gazdasági Bizottság hatásköre. A hatályos engedélyokiratot a Fővárosi Közgyűlés hagyta jóvá, ezért a Fővárosi Közgyűlésnek célszerű ismételten eseti jelleggel magához vonnia a két Bizottság hatáskörét.

A „Város Boltja kialakítása” megnevezésű 6830 egyedi azonosítójú feladat engedélyokiratának 1. sz. módosítását a Tisztelt Közgyűlés elé terjesztem jóváhagyásra:
a) a tényleges előkészítettség és azok költségei tényszerűen: A tervezés befejeződött, a tervezői szerződés szerinti bruttó 1,270 millió Ft díj kifizetése folyamatban van, 
b) a szükséges hatósági engedélyek megnevezése és száma: Budapest Főváros Kormányhivatala V. kerületi Építésügyi és Örökségvédelmi Hivatala Örökségvédelmi Osztály BP-5D/001/03198-2/2013. ügyiratszámú Határozata az építési engedély és az örökségvédelmi hatósági engedély megadásáról,
c) a beruházás várható élettartama, beruházás gyakorisága, egyéb fontos körülmények: Várható élettartam 25 év, felújítási gyakoriság 10 év a szükség szerinti karbantartási munkákkal,
d) alapközmű, alapút helyzete, várható hatása a környezet állapotára és az infrastruktúra terhelésére: A helyiség területe funkcionálisan átalakításra, és felújításra kerül, az esztétikus kiszolgáló környezet pozitív hatású a kulturális események lebonyolításához,
e) a beruházással érintett létesítmény működtetésének becsült éves többletköltsége, illetve költség-megtakarítása: A Város Boltja működtetésének becsült éves költsége 20,0 millió Ft,
f) mindazon egyéb tények, körülmények, amelyek a beruházást befolyásolhatják: A feladat megvalósítója a Budapest Esély Nonprofit Kft. Megvalósítási Megállapodás keretében.

2./ A Megállapodás 2. sz. melléklete helyébe a Műszaki és Pénzügyi Ütemterv 1. sz. módosítása lép (előterjesztés 5. sz. melléklete):
· az ütemterven belül kizárólag a megvalósítás részfeladatainak tervezett befejezési időpontjai változnak.

A döntésekhez kapcsolódó költségvetési rendelet módosítására jelen közgyűlési ülés külön napirendjén kerül sor.

Kérem a Tisztelt Fővárosi Közgyűlést, hogy az előterjesztést megtárgyalni, és a határozati javaslatokat elfogadni szíveskedjék. 

Határozati javaslat
A Fővárosi Közgyűlés úgy dönt, hogy:

jóváhagyja a Budapest Főváros Önkormányzata és a Budapest Esély Nonprofit Kft. között a Város Boltja kialakítására tárgyban megkötött Megvalósítási Megállapodás 1. sz. módosítását a 3. sz. melléklet szerinti tartalommal, és felkéri a Főpolgármestert annak aláírására.
határidő:	a döntést követő 30 napon belül
felelős: 	Tarlós István főpolgármester

a Fővárosi Önkormányzat Szervezeti és Működési Szabályzatáról szóló 11/2013. (III.18.) Főv. Kgy. rendelet 42. § (7) bekezdésében foglalt felhatalmazás alapján a Pénzügyi és Költségvetési Bizottság, valamint a Gazdasági Bizottság Budapest Főváros Önkormányzata és intézményei beruházási és felújítási tevékenysége előkészítésének, jóváhagyásának és megvalósításának rendjéről szóló 50/1998. (X.30.) Főv. Kgy. rendeletének 14. § (6), valamint a 12. § (2) bekezdéseiben foglalt hatáskörét eseti jelleggel magához vonja és jóváhagyja a „Város Boltja kialakítása” megnevezésű 6830 egyedi azonosító számú engedélyokirat 1. sz. módosítását a 4. sz. melléklet szerinti tartalommal, és felkéri a Főpolgármestert az engedélyokirat 1. sz. módosításának aláírására.
határidő:	a döntést követő 30 napon belül
felelős: 	Tarlós István főpolgármester



Határozathozatal módja:
Az 1. határozati javaslat elfogadásához egyszerű, a 2. határozati javaslat elfogadásához minősített szavazattöbbség szükséges.

Budapest, 2013.                              „   ”
	Dr. Szentes Tamás
főpolgármester-helyettes

	Láttam:

	Sárádi Kálmánné dr.
főjegyző

